《辛亥寒食清明之交社陵先生暂归省谒与诸生食》
宋代·袁甫

克风吹花次第芳。桃红李白蔷薇黄。
榆钱柳絮飞欲狂，酴醾引蔓草木香。
老人燕坐窥虞唐，日览千载游八荒。
群儿奔趋如群羊，走过东阡复西厢。
归来汗喘无可将，何如明窗治墨庄。
读诵经史声琅琅，首节间美非笙簧。
有如农夫勤理秧，秋来乃有千斯仓。
先生即至心不忙，背念衮衮倾三湘。
一语蹇吃涕泗滂，老大空得徒悲伤。
圣明天子坐未央，收拾俊杰罗文章。
褎然举首弃贤良，仲舒轼辙俱轩昂。
吾家有子雏凤凰，声价一日坏驰乡。
随群逐队恣颉颃，终抱粪壤如蜣螂。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。